Nýlega stofnað starfsmannafélag innan Slökkviliðs Grundarfjarðar hefur þegar látið til sín taka . Piltarnir eru búnir að gefa út myndskreytt dagatal til fjáröflunar brýnna mála fyrir slökkviliðið . Ágóða af sölu almanaksins er fyrst og fremst ætlað að renna til kaupa á björgunarklippum og ef einhver afgangur verður rennur hann í starfsmenntasjóð og til annarra verkefna til eflingar slökkviliðsins . Það eru slökkviliðsmennirnir sjálfur sem sitja fyrir á myndunum . Þannig var einn forsprakkinn fyrir útgáfu almanaksins , Tómas Freyr Kristjánsson , herra nóvembermánaðar . Tómas tekur allar myndirnar í almanakið utan myndarinnar af honum sjálfum . Dagatalið er til sölu í Gallerí Kind og einnig munu fyrirsæturnar ganga í hús á næstu dögum .